Pinenkir
Pinenkir arba Pinkir, Pinikir – Deivė Motina elamitų mitologijoje, III tūkst. pr. m. e. laikyta aukščiausiąja dievybe. XXIII a. pr. m. e. datuojamoje akadų sutartyje tarp karaliaus Naram-Sino ir Sūzų įvardijama dievo Humbano sutuoktine. II tūkst. pr. m. e. aukščiausiąja elamitų dievybe tapo Humbanas, o Pinenkir imta tapatinti su deive Kiririša. Nors Naujosios Elamo karalystės laikais (VII a. pr. m. e.) Pinenkir kulto reikšmė vėl išaugo, buvusios svarbos deivė taip ir neatgavo.